"Hakkame tasahaaval  harjutama. Esmalt on meie programmis individuaalne videotreening, kus õpetame neid silmi sülle pööramata taluma patsiendi pilku. Mõnedele tõrksamatele oleme sunnitud silmakontakti loomiseks ja säilitamiseks paigaldama suisa spetsiaalse kaelalahase, mis pilgu hulkuma minekul annab doktorile väikese, kuid mõjusa elektrilöögi. Ööseks paigaldatakse neile spetsiaalne suuvenitaja, mis aastatega mossivajunud või allakukkunud suunurgad patsiendi saabumisel üles võimaldab kergitada. Samuti mängib neile igal öösel  hüpnootiline Tõnu Mikiveri häälega audioteip, mis meenutab doktoritele, kui ilusa elukutse on nad endale valinud, kui tähtis on nende roll inimeste aitamisel ja kuidas seda tööd saab teha mõnu ja rõõmuga."